Συζήτηση:Τα 100 καλύτερα βιβλία της νεοελληνικής λογοτεχνίας/Πρόταση διαγραφής

message: Διαγραφή Θεωρώ ότι δεν είναι εγκυκλοπαιδικό άρθρο καθώς ο σχετικός κατάλογος διαμορφώθηκε μια χρονιά (το 2013) με πρωτοβουλία μιας ιστοσελίδας και ενός βιβλιοπωλείου –δεν είναι κάποια επιστημονική έρευνα και αν γινόταν πχ σήμερα μπορεί το αποτέλεσμα να ήταν διαφορετικό. Niki81 (συζήτηση) 09:30, 15 Αυγούστου 2020 (UTC)
Πράγματι θα έπρεπε να υπάρχει ευρύτερη έρευνα. Ως έχει δεν αξίζει θέση λήμματος στη ΒΠ. Με αυτό το σκεπτικό θα κάναμε λήμμα για κάθε Top 100 που κυκλοφορεί, ανεξαρτήτως κριτηρίων. Αν ήταν έρευνα κάποιου επιστημονικού φορέα το κύρος θα ήταν διαφορετικό.  Διαγραφή --Τεχνίτης (ο Βικιπαιδικός) 15:33, 15 Αυγούστου 2020 (UTC)
Πράγματι, η έρευνα έγινε από ένα βιβλιοπωλείο και μια σελίδα, και όχι από κάποιο εξειδικευμένο φορέα ώστε να υπάρχει μεγαλύτερο κύρος. Σύμφωνα με τα παραπάνω,  Διαγραφή. NikosLikomitros (συζήτηση) 15:44, 15 Αυγούστου 2020 (UTC)
 Σχόλιο πιθανόν, αν αλλάζαμε τον τίτλο ως εξής: Τα 100 καλύτερα βιβλία της νεοελληνικής λογοτεχνίας (2013) να ήταν καλύτερα (;). Φαντάζομαι όμως, πως μόνο η έγκριση ενός κρατικού φορέα, θα σας έπειθε για την εγκυρότητα του λήμματος, και όχι η γνώμη των ίδιων των συγγραφέων (άλλωστε είναι ο μόνος τέτοιος κατάλογος που αφορά την ελληνική λογοτεχνία), οπότε δεν έχω να προσθέσω κάτι άλλο. (Dor-astra (συζήτηση) 16:28, 15 Αυγούστου 2020 (UTC))
Το ερώτημα είναι αν έχει ασχοληθεί κάποιος άλλον με αυτόν τον κατάλογο πέρα από αυτόν που τον δημιούργησε. --C Messier 16:41, 15 Αυγούστου 2020 (UTC)
 Διατήρηση  Το λήμμα υποστηρίζεται από πλήθος ανεξάρτητες πηγές άσχετες με τους διοργανωτές του εγχειρήματος, (όπως απαιτεί η οδηγία για την εγκυκλοπαιδικότητα) όπως ...Η πολυαναμενόμενη λίστα της Πολιτείας και του bookpress με τα 100 καλύτερα ελληνικά βιβλία των τελευταίων 200 ετών...https://www.athensvoice.gr/culture/book/58459_top-100-tis-neoellinikis-logotehnias, ή Ανακοινώθηκαν πριν από μερικές μέρες, και συζητήθηκαν αρκετά στη μπλογκόσφαιρα...https://sarantakos.wordpress.com/2014/01/20/100books/, ή https://lexilogia.gr/forum/showthread.php?14399-%CE%A4%CE%B1-100-%CE%BA%CE%B1%CE%BB%CF%8D%CF%84%CE%B5%CF%81%CE%B1-%CE%B2%CE%B9%CE%B2%CE%BB%CE%AF%CE%B1-%CF%84%CE%B7%CF%82-%CE%BD%CE%B5%CE%BF%CE%B5%CE%BB%CE%BB%CE%B7%CE%BD%CE%B9%CE%BA%CE%AE%CF%82-%CE%BB%CE%BF%CE%B3%CE%BF%CF%84%CE%B5%CF%87%CE%BD%CE%AF%CE%B1%CF%82 ή http://www.artcoremagazine.gr/logos-texni/biblioskopio/to-read-or-not-to-read. Κάντε μια αναζήτηση στο γκουγκλ και θα καταλάβετε την δημοσιότητα που πήρε και έχει ακόμα αυτή η λίστα (άλλωστε είναι η μόνη που υπάρχει για την ελληνική λογοτεχνία. 
Επίσης, να σημειώσω ότι και τον κατάλογο του λήμματος Τα 100 καλύτερα βιβλία όλων των εποχών, έχει φτιάξει η «Νορβηγική λέσχη βιβλίου», ένας ιδιωτικός σύλλογος που εκτός των άλλων εκδίδει και βιβλία.(Dor-astra (συζήτηση) 16:46, 15 Αυγούστου 2020 (UTC))
replies: text: Ένας λόγος που υπάρχει εγκυκλοπαιδικότητα για το λήμμα που αναφέρθηκε είναι γιατί υπάρχουν διάφοροι άλλοι παράμετροι. Για παράδειγμα, έλαβε μεγαλύτερη κάλυψη λόγω του διεθνούς βεληνεκούς της, αλλά και γιατί εκπονήθηκε από πολύ γνωστούς συγγραφείς. Προσωπικά, θα ψήφιζα υπέρ της διατήρησης του λήμματος εφόσον η αξιολόγηση γινόταν από μια πιο έγκυρη πηγή στο θέμα (π.χ. συγγραφείς, καταξιωμένοι σύνδεσμοι που ασχολούνται με το βιβλίο ή εκδοτικοί οίκοι). NikosLikomitros (συζήτηση) 18:52, 15 Αυγούστου 2020 (UTC)
NikosLikomitros και στη δική μας την περίπτωση, συγγραφείς ψήφισαν και έκαναν τη λίστα, και μάλιστα οι πιο καταξιωμένοι που έχουμε σήμερα. (Dor-astra (συζήτηση) 15:08, 16 Αυγούστου 2020 (UTC))
 Διατήρηση Το λήμμα ουσιαστικά παρουσιάζει την έρευνα ενός βιβλιοπωλείου και μιας ιστοσελίδας επί του θέματος, ωστόσο αυτή η έρευνα φαίνεται ότι είναι η πληρέστερη και πιο αξιόπιστη που υπάρχει μέχρι σήμερα. Οπότε, μέχρι να υπάρξει κάποια καλύτερη πιστεύω πως το λήμμα έχει θέση στη Βικιπαίδεια. Όταν υπάρξει νέα έρευνα που θα έχει μια Χ αξιοπιστία , εφόσον έχει σημαντικά μεγαλύτερη θα πρέπει να γίνει ολική αντικατάσταση της υπάρχουσας στο λήμμα. Αν πάλι έχει παραπλήσια αξιοπιστία, θα πρέπει να γίνει στάθμιση των αποτελεσμάτων των ερευνών με κάποιους συντελεστές και να παρουσιαστεί στο λήμμα μια συνολική εικόνα και αν αυτό θεωρείται πρωτότυπη έρευνα η παρουσίαση στο λήμμα και των δύο ερευνών. | Άλαν13 (συζήτηση) 20:00, 15 Αυγούστου 2020 (UTC)
Σαφέστετα  Διαγραφή για παραπάνω από ένα λόγο: 1. Είναι ένα πρόμο, κακά τα ψέματα, όποια κι αν είναι η "ποιότητα" του καταλόγου αυτού. Να και η σελίδα της Πολιτείας, που αφού δούνε όσοι δουν από όπου το έχει διαφημίσει, λένε τώρα αγοράστε τα 2. Αν του χρόνου η Πρωτοπορία σε συνεργασία με τη biblionet βάλει 130 Έλληνες και ξένους συγγραφείς βγάλει τα 100 καλύτερα βιβλία της ελληνικής λογοτεχνίας των τελευταίων χρόνων, 1821-2021, τι θα κάνουμε, ω βικιπαιδιστές; Αν μετά από 10 χρόνια εγώ γίνω εκατομμυριούχος (χε-χε) και πληρώσω 100 πλήρως αξιόπιστους ξένους και Έλληνες συγγραφείς να βγάλουν με το μεγαλύτερο δυνατό ακαδημαϊκό και επιστημονικό τρόπο, μια λίστα με τα 100 καλύτερα βιβλία 1830-2030, τι θα κάνουμε; 3. Dor-astra φαίνεται ότι όταν αναφέρεις πληθώρα ή εκατοντάδες (σε άλλη συζήτηση) πηγών, αναμένεις μάλλον να μη το ψάξει κανείς ε; Δεν πάει έτσι... Πρώτα, στο google βάζουμε τη φράση 100 καλύτερα βιβλία της νεοελληνικής λογοτεχνίας. Μετά, πάμε στο τελευταίο αποτέλεσμα, το 10, και μας πάει στο 9, όπου βλέπουμε ότι τα αποτελέσματα είναι 86 μόνο αναφορές. Ωραία, πάμε να δούμε πόσα από αυτά αφορούν το θέμα μας: 45. Από αυτά, τώρα, τα 39 είναι copy-paste κειμένου που δημοσίευσαν οι διοργανωτές, χωρίς π.χ. να υπάρχει σχολιασμός η λίστα είναι μια βλακεία για τους τάδε λόγους ή είναι τέλεια και αξιόπιστη για τους τάδε λόγους, ή γιατί υπάρχουν αυτά τα τάδε 10 βιβλία και όχι τα τάδε κτλ κτλ. Τα υπόλοιπα είναι forum και blog που ο καθένας λέει ... το κοντό και το μακρύ του. Είναι ενδιαφέρον ότι μία πηγή από... την πληθώρα που αναφέρεις , αυτή, είναι ίσως η μόνη που σχολιάζει τη λίστα με τον τρόπο που ανέφερα παραπάνω, και αυτό που λέει είναι ότι μία ακόμα από τις τόσες και τόσες λίστες που βγαίνουν για τα καλύτερα, και ότι αυτή ξεχώρισε και ότι είναι πολύκροτη, που εγώ γιατί διάβασα όλο το άρθρο, το εκλαμβάνω σαν ειρωνεία της γράφουσας, ότι ξεχώρισε γιατί έγινε όλη αυτή η διαδικασία, αλλά πολύ κακό (ντόρος) για το τίποτα 4. Τα 100 βιβλία όλων των εποχών η μέρα με τη νύχτα, όποιος δεν βαριέται να το ψάξει 5. Δεν είναι έρευνα, οπότε δεν τίθεται θέμα αξιοπιστίας, δεν γίνεται να ελέγξουμε την αξιοπιστία. Είναι στην καλύτερη περίπτωση μια δημοσκόπηση μεταξύ ενός μικρότατου δείγματος συγγραφέων, την επιλογή των οποίων έκαναν με δικά τους κριτήρια οι "διοργανωτές", και στη χειρότερη ένα promo. Wolfymoza (συζήτηση) 17:25, 17 Αυγούστου 2020 (UTC)
Wolfymoza promo ποιανού;; μη μου πεις ότι η ΠΟΛΙΤΕΙΑ έχει ανάγκη διαφήμισης; (Dor-astra (συζήτηση) 17:30, 17 Αυγούστου 2020 (UTC))
 Ουδετερότητα Διαβάζοντας και την τεκμηριωμένη άποψη του Wolfymoza διαπίστωσα ότι δεν έχω ισχυρή προτίμηση, οπότε απέχω από τη ψηφοφορία. Άλαν13 (συζήτηση) 10:10, 18 Αυγούστου 2020 (UTC)
 Διατήρηση Αλλά με αλλαγή ονόματος του λήμματος σε κάτι όπως Τα 100 καλύτερα βιβλία της νεοελληνικής λογοτεχνίας (έρευνα του 2013) ή κάτι τέτοιο. --MianMianBaoBao (συζήτηση) 12:34, 26 Αυγούστου 2020 (UTC)

text: Good, MianMianBaoBao. Οπότε αν δημιουργήσω ένα λήμμα "Τα 100 καλύτερα ελληνικά μυθιστορήματα (δημοσκόπηση 2014)" βλ. π.χ. αυτό, και κάποιος προτείνει διαγραφή του λήμματος αυτού, θα συμμετέχεις και θα πεις να υποθέσω διατήρηση;;; Wolfymoza (συζήτηση) 19:30, 26 Αυγούστου 2020 (UTC)
replies: text: :Wolfymoza, αυτό που κάνεις δεν το καταλαβαίνω, ο χρήστης έχει μια άποψη, την έγραψε, τέλος. Τι προσπαθείς; να του αλλάξεις γνώμη; γιατί; (Dor-astra (συζήτηση) 14:20, 28 Αυγούστου 2020 (UTC))
replies: text: :: Όχι δεν προσπαθώ να του αλλάξω τη γνώμη, όλοι έχουν γνώμη και είναι σεβαστή. Καταδεικνύω με το παράδειγμα / ερώτηση που έκανα ότι η γνώμη του είναι λανθασμένη, γιατί αν κάποιος καταλάβει αυτό που ρωτάω, θα δει ότι λήμματα με αυτή τη μορφή και στήριξη (το παρόν, το υποτιθέμενο λήμμα που έφερα ως παράδειγμα, και άλλα που μπορούμε να φανταστούμε) δεν μπορούν να σταθούν ως λήμματα. Wolfymoza (συζήτηση) 09:35, 29 Αυγούστου 2020 (UTC)
* Σχόλιο Αν και κατανοώ το σκεπτικό των  περί "κύρους" των φορέων της δημοσκόπησης στην οποία βασίστηκε η λίστα, θα το δω ελαφρώς διαφορετικά: είναι η λίστα καθιερωμένη ; έχει αναγνώριση από τρίτους, όπως αντίστοιχες μουσικές λίστες του Rolling Stone (λ.χ. :en:Rolling Stone's 500 Greatest Songs of All Time κ.ο.κ.) ; Αυτό είναι το κρίσιμο ερώτημα για μένα. Αν η απάντηση είναι καταφατική, τότε θα πρέπει να βρεθεί ο κατάλληλος προσδιορισμός στον τίτλο (ας πούμε σε παρένθεση), ώστε να μην υπάρχει η τωρινή παρανόηση, από την ανάγνωσή του, πως πρόκειται για κάποια definitive λίστα, παγκοίνως αποδεκτή ή ευρύτερο θεσμό του λογοτεχνικού χώρου. ǁǁ ǁ Chalk19 (συζήτηση)
Δεν πρόκειται για καθιερωμένη λίστα. Οι αναφορές σ' αυτήν στο google είναι του 2014 δηλαδή λίγο μετά την επιλογή των βιβλίων της συγκεκριμένης λίστας. Δεν υπάρχουν ουσιαστικές αναφορές (όχι απλώς αναφορά ότι υπάρχει η συγκεκριμένη λίστα) τα επόμενα χρόνια μέχρι σήμερα. Niki81 (συζήτηση) 12:49, 29 Αυγούστου 2020 (UTC)
*  Σχόλιο  Προς υποστήριξη της θέσης μου, παραθέτω  ένα λήμμα στην αγγλική βικιπαιδεία, που βρήκα τυχαία. https://en.wikipedia.org/wiki/Modern_Library_100_Best_Novels. Λίστα του 1998 από τον εκδοτικό οίκο Random House. Μάλιστα, και για να διαφημίσει την εκδοτική του σειρά Modern_Library, ο εκδοτικός οίκος ζήτησε από μια επιτροπή να διαλέξει τα 100 καλύτερα μυθιστορήματα. Και μάλιστα, αυτό το λήμμα (για μια ιδιωτική πρωτοβουλία - η οποία έγινε για διαφημιστικούς κυρίως λόγους), θεώρησαν η ισπανική, γερμανική, η γαλλική, η πορτογαλική και άλλες βικαιπαίδεια, ότι άξιζε να υπάρχει και στη γλώσσα τους. Σε άλλες χώρες, περισσότερο απελευθερωμένες από τον καθωσπρεπισμό οι βικιπαιδιστές έχουν το ελεύθερο να γράφουν και για ιδιωτικές πρωτοβουλίες, εδώ, από ότι φαίνεται όχι. Για να είναι κάτι άξιο να μπει στη Βικιπαιδεία πρέπει να έχει εγκριθεί τουλάχιστον, από την Ακαδημία Αθηνών, ε;(Dor-astra (συζήτηση) 01:33, 2 Σεπτεμβρίου 2020 (UTC))
 Διαγραφή Συμφωνώ με την απάντηση της , στο καίριο ερώτημα του . Cinadon36 12:58, 2 Σεπτεμβρίου 2020 (UTC)
|}
thread_title:  [[Τα 100 καλύτερα βιβλία της νεοελληνικής λογοτεχνίας]]